Vier sterf in Kuilsrivier-ongelukArgieffoto: Netcare 911 Chris Botha, woordvoerder van Netcare 911, het gesê ses mense was in die motor toe die bestuurder glo beheer verloor het en teen ŉ betonversperring gebots. Volgens Botha is vier mense op die toneel dood verklaar. Die ander twee insittendes het ernstige beserings opgedoen. Hulle is op die toneel behandel voordat ŉ vrou deur paramedici van Netcare 911 in ŉ ernstige toestand na ŉ nabygeleë hospitaal vervoer is. Die ander beseerde is deur die Metro-ambulansdienst na ŉ nabygeleë hospitaal geneem. Die presiese oorsaak van die ongeluk word ondersoek.